Գրեմմի տարվա ձայնագրության համար

«Գրեմմի» մրցանակ տարվա ձայնագրության համար (), շնորհվում է Ձայնագրման ակադեմիայի կողմից «գեղարվեստական նվաճումների, տեխնիկական վարպետության և ձայնագրման ոլորտում նշանակալից ներդրման համար՝ բացառությամբ վաճառքները և դիրքերը չարթերում»։

«Տարվա ձայնագրություն» () անվանակարգը հանդիսանում է մրցանակաբաշխության մոտավորապես 100 այլ անվանակարգերի հիմնական չորս (Մեծ քառյակ, The Big Four) անվանակարգերից մեկը, ներառյալ «Լավագույն նոր արտիստ», «Տարվա երգ» և «Տարվա ալբոմ» անվանակարգերը։ Շնորհվում է ամեն տարի, սկսած 1959 թվականի Գրեմմիի առաջին մրցանակաբաշխությունից։

«Գրեմմիի» 54-րդ մրցանակաբաշխության ղեկավարության համաձայն, մրցանակը հանձնվում է «կոմերցիոն թողարկված սինգլներին կամ երգերին՝ նոր վոկալային կամ գործիքային ձայնագրություններով։ Նախորդ տարվա ալբոմի ստեղծագործությունը կարող է առաջադրվել այն պայմանով, եթե երգը չի թողարկվել նախորդ տարի, իսկ ալբոմը չի ստացել «Գրեմմի»։ Մրցանակը ստանում են կատարողները, պրոդյուսերները, ձայնային ինժեներները և/կամ միքսերները»։ Սկսած Գրեմմիի 55-րդ մրցանակաբաշխությունից, մասթերինգի ինժեներները նույնպես համարվում են նոմինանտներ և կարող են առաջադրվել տվյալ անվանակարգում։

«Տարվա ձայնագրություն» անվանակարգը կապված է «Տարվա երգ» և «Տարվա ալբոմ» անվանակարգերի հետ, սակայն հայեցակարգով տարբերվում է նրանցից`

 «Տարվա ձայնագրություն» մրցանակը շնորհվում է ալբոմից երգի կամ սինգլի համար։ Այս մրցանակը հանձնվում է երգը կատարողին, պրոդյուսերին և ձայնային ինժեներին։ Այդ իմաստով, «record» նշանակում է մի երգի ձայնագրություն, սակայն ոչ ստեղծագործություն կամ ամբողջ ալբոմի ընդհանուր երգերը։ Հաճախ այս անվանակարգը ներկայացվում է առավել հաջող, քան «Տարվա երգ» անվանակարգը։
 «Տարվա երգ» մրցանակը շնորհվում է առանձին երգի կամ սինգլի համար, սակայն այն տրվում է երգի հեղինակին և երգահանին, ով առաջին անգամ է ստեղծել երգը։ Այդ իմաստով, «song» նշանակում է գրված, այլ ոչ ձայնագրված երգ, ինչպես նախորդ անվանակարգում։
 «Տարվա ալբոմ» մրցանակը շնորհվում է ամբողջ ալբոմի համար, սակայն տրվում է կատարողին, պրոդյուսերներին, ձայնագրության ինժեներներին և ալբոմի մասթերինգին։ Այդ իմաստով «album» նշանակում է ձայնագրված երգերի հավաքածու, այլ ոչ թե առանձին երգեր կամ ստեղծագործություններ։

Պատմություն 
Մրցանակը այս անվանակարգում տրվում է 1959 թվականից։
 1959-1965՝ միայն արտիստ-կատարողներին։
 1966-1998՝ կատարողներին և պրոդյուսերներին։
 1999-ներկա՝ կատարողներին, պրոդյուսերներին, ձայնային և մասթերինգի ինժեներներներին։

1965-1980 թվականներին «Տարվա ձայնագրություն» անվանակարգում առաջադրված արտիստն, ով նաև իր սեփական ձայնագրության պրոդյուսերն էր, ստանում էր մեկ Գրեմմի, որպես արտիստ և լրացուցիչ Գրեմմի, որպես պրոդյուսեր։

Ռեկորդներ 
Փոլ Սայմոնը այս անվանակարգում հաղթանակների քանակով համարվում է ռեկորդակիր՝ երեք անգամ («Mrs. Robinson», «Bridge over Troubled Water», «Graceland»)։ Երգչուհի Ռոբերտա Ֆլեքը դարձել է առաջինը, ով կարողացել է այս անվանակարգում հաղթել երկու տարի շարունակ՝ 1973 և 1974 թվականներին «The First Time Ever I Saw Your Face» և «Killing Me Softly with His Song» երգերի համար։ Այս հաջողությունը կրկնել կարողացել է միայն U2 խումբը («Beautiful Day» (2001) և «Walk On» (2002))։

Այլ կատարողներն, ովքեր կարողացել են ստանալ երկու Գրեմմի այս անվանակարգում, դարձել են Հենրի Մանչինին («Moon River», «Days of Wine and Roses»), Արտ Գարֆանկելը («Mrs. Robinson», «Bridge Over Troubled Water»), The 5th Dimension-ը («Up, Up And Away», «Aquarius/Let the Sunshine In»), Էրիկ Կլեպտոնը («Tears in Heaven», «Change the World»), Նորա Ջոնսը («Don’t Know Why», «Here We Go Again»), Մարկ Ռոնսոնը («Rehab», «Uptown Funk») և Ադելը («Rolling in the Deep», «Hello»)։

Ֆրենկ Սինատրան առաջադրումների քանակով ռեկորդակիր է ոչ միայն տղամարդկանց, այլ նաև բոլոր արտիստների շրջանում՝ յոթ անգամ, սակայն հաղթել նա կարողացել է միայն մեկ անգամ՝ 1967 թվականին «Strangers In The Night» երգով։ Բրիտանական The Beatles խումբը երաժշտական խմբերի շրջանում այս անվանակարգում ամենաշատ առաջադրումներն ունի՝ չորս անգամ («I Want to Hold Your Hand», «Yesterday», «Hey Jude» և «Let it Be»), սակայն այդպես էլ չի կարողացել հաղթել ոչ մի անգամ։ Բարբրա Ստրեյզանդը կանանց շրջանում առաջադրումներով առաջինն է՝ հինգ անգամ («Happy Days Are Here Again», «People», «Evergreen (Love Theme from A Star Is Born)», «You Don’t Bring Me Flowers» и «Woman In Love»), սակայն, ինչպես The Beatles-ը, այդպես էլ չի կարողացել հաղթել։

Գրեմմիի ամբողջ պատմության մեջ միայն յոթ արտիստներ են կարողացել հաղթել միառժամանակ «Տարվա ձայնագրություն» և «Լավագույն նոր արտիստ» անվանակարգերում՝ Բոբբի Դարինը (1960), Քրիստոֆեր Քրոսը (1981), Շերիլ Քրոուն (1995), Նորա Ջոնսը (2003), Էմի Ուայնհաուսը (2008), Սեմ Սմիթը (2015) և Բիլլի Այլիշը (2020)։

Պատմության մեջ չորս անգամ առաջադրվածների շրջանում կանայք ճնշող մեծամասնություն են կազմել (4-ը 5-ից), սակայն երկու դեպքում կանայք պարտվել են։ 2015 թվականին հաղթել է Սեմ Սմիթը (առաջադրվածների շարքում եղել են Սիան, Մեգան Թրեյնորը, Թեյլոր Սվիֆթը և Իգի Ազալիան), իսկ 1977 թվականին հաղթել է Eagles խումբը (առաջադրվածների շարքում եղել են Լինդա Ռոնստադտը, Քրիստալ Գեյլը, Բարբրա Ստրեյզանդը և Դեբբի Բունը)։

2020-ական թվականներ

2010-ական թվականներ

2000-ական թվականներ

1990-ական թվականներ

1980-ական թվականներ

1970-ական թվականներ

1960-ական թվականներ

1950-ական թվականներ

Ծանոթագրություններ

Արտաքին հղումներ 
 Grammy-ի պաշտոնական կայք

Պարգևներ այբբենական կարգով
Երաժշտական մրցանակներ
ԱՄՆ-ի երաժշտական մրցանակներ
Գրեմմի մրցանակակիր ձայնագրություններ
Գրեմմիի անվանակարգեր